钦定古今图书集成/明伦汇编/氏族典/第147卷 > 孙仅
## 钦定古今图书集成/明伦汇编/氏族典/第147卷 > 孙仅

按《宋史孙何传》：“何弟仅，字邻几，少勤学，有名于时。咸
平元年，进士甲科，兄弟连冠贡籍，时人荣之。解褐舒
州团练推官。会诏举贤良方正之士，赵安仁以仅名
闻，策入第四等，擢光禄寺丞，直集贤院，俄知浚仪县。
景德初，拜太子中允、开封府推官。北边请盟，遣使交
聘，仅首为国母生辰使。改本府判官，迁右正言、知制”
诰、同知审官院。是冬，永兴孙全照求代，真宗命知永
兴军府。仅纯厚长者，为政颇宽。大中祥符元年，加比
部员外郎，代还，知审刑院。顷之，拜右谏议大夫、集贤
院学士，权知开封府，改左谏议大夫，出知河中府。归
朝，复领审刑院，久次进给事中。天禧元年正月，卒，年
四十九。录其子大理评事和为卫尉寺丞。仅性端悫，
中立无竞，笃于儒学，士大夫推其履尚。弟侑，亦登进
士第，至殿中丞。